ಭಾರೀ ಮೊತ್ತ ನೀಡಿ `ಬಾಸ್’ ನಂಬರ್ ಪಡೆದ ಮೊಹಮ್ಮದ್ ನಲಪಾಡ್!

ಬೆಂಗಳೂರು: ವಿದ್ವತ್ ಮೇಲಿನ ಹಲ್ಲೆ ಪ್ರಕರಣದ ಆರೋಪಿ ಶಾಂತಿನಗರ ಶಾಸಕ ಎನ್.ಹ್ಯಾರಿಸ್ ಪುತ್ರ ಮೊಹಮ್ಮದ್ ನಲಪಾಡ್ ಹ್ಯಾರಿಸ್ ಬಾಸ್ ಎನ್ನುವ ಫ್ಯಾನ್ಸಿ ನಂಬರಿಗಾಗಿ 2.75 ಲಕ್ಷ ರೂಪಾಯಿ ಪಾವತಿಸುವ ಮೂಲಕ ಮತ್ತೊಮ್ಮೆ ಸುದ್ದಿಯಾಗಿದ್ದಾರೆ.

ಹೌದು, ಬಾಸ್ ಎಂದು ಕಾಣುವ 8055 ಫ್ಯಾನ್ಸಿ ನಂಬರಿಗಾಗಿ ಮೊಹಮದ್ ನಲಪಾಡ್ 2.75 ಲಕ್ಷ ರೂಪಾಯಿ ಪಾವತಿಸಿದ್ದಾರೆ. ಈ ಮೂಲಕ ತಮ್ಮ ನೂತನ ಮರ್ಸಿಡೀಸ್ ಬೆನ್ಜ್ ಕಾರಿಗೆ ಕೆಎ-03-ಎನ್‍ಇ-8055 ಎಂಬ ನೋಂದಣಿ ಸಂಖ್ಯೆಯನ್ನು ಪಡೆದುಕೊಂಡಿದ್ದಾರೆ.

ಶಾಂತಿನಗರ ಸಾರಿಗೆ ಆಯುಕ್ತರ ಕಚೇರಿಯಲ್ಲಿ ಮಂಗಳವಾರ ನಡೆದ `KA-03-NE’ ಶ್ರೇಣಿಯ ನೋಂದಣಿ ಸಂಖ್ಯೆಯ ಬಹಿರಂಗ ಹರಾಜಿನಲ್ಲಿ ನಲಪಾಡ್ ಬಾಸ್ ಸಂಖ್ಯೆಯನ್ನು ಖರೀದಿ ಮಾಡಿದ್ದಾರೆ. ಈ ಹರಾಜಿನಲ್ಲಿ ಒಟ್ಟು 23 ಫ್ಯಾನ್ಸಿ ನೋಂದಣಿ ಸಂಖ್ಯೆಗಳು ಹರಾಜು ಆಗಿದ್ದು, ಸಾರಿಗೆ ಇಲಾಖೆಗೆ 22,46,500 ರೂ. ಆದಾಯ ಬಂದಿದೆ. ಇದನ್ನೂ ಓದಿ: ತನ್ನ ಬೆಂಜ್ ಕಾರಿಗೆ ಸ್ಪೆಶಲ್ ‘ಬಾಸ್’ ನಂಬರ್ ಪಡೆದ್ರು ಯಶ್!

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv